হায়াসিনথ
হায়াসিনথ বা হায়াসিনথাস হলেন গ্রিক পুরাণের এক দিব্য নায়ক। স্পার্টার দক্ষিণপশ্চিমে অ্যামিক্লি-তে তার সমাধিঢিপি অবস্থিত। ধ্রুপদি যুগে এই সমাধিঢিপিকে ঘিরে একটি "টেমেনোস" বা আশ্রম (স্যাংচুয়ারি) ছিল। এটি ছিল অ্যাপোলোর মূর্তির পাদদেশে। মাইসিনিয়ান যুগ থেকে হায়াসিনথকে কেন্দ্র করে একটি বীরপূজা-সংস্কৃতি ("কাল্ট") প্রচলিত ছিল। তাকে নিয়ে প্রচলিত রয়েছে অজস্র গল্পকথা। এই সব গল্পে তাকে ঘিরে স্থানীয় "কাল্ট" ও অ্যাপোলোর সঙ্গে তার সম্পর্কের উল্লেখ পাওয়া যায়।